То е проектирано така, че единият му край да се фиксира на стена, бюро или релса, а другият — към монитор.
 Изделието дава възможност положението на фиксирания към него монитор да се регулира на височина, широчина и/или дълбочина. Мониторът може да се мести във всички посоки според желанието на потребителя. В същото време кабелите могат елегантно да се прикрият в изделието.
 Изделието може да се адаптира за използване с таблети, телефони и др.
 Вж. изображението (*)
 7616 99 90
 Класирането се определя от разпоредбите на общи правила 1 и 6 за тълкуване на Комбинираната номенклатура и от описанието на кодове по КН 7616 , 7616 99 и 7616 99 90 .
 Класиране в позиция 8428 като машини и устройства за повдигане, товарене, разтоварване или пренасяне на товари се изключва, тъй като основното предназначение на изделието е да осигури ползотворното използване на фиксираното към рамото оборудване от ергономична гледна точка. Начинът, по който работи фиксираният към рамото апарат, не съответства на вложения в позиция 8428 смисъл (вж. също Обяснителните бележки към Хармонизираната система (ОБХС) за позиция 8428 ).
 Тъй като към изделието могат да се фиксират различни видове апарати, класиране в позиция 8473 като части и принадлежности, предназначени изключително или главно за машините и апаратите от No 8469 до 8472 , също се изключва.
 Поради това че изделието не може да функционира по отделен и независим начин от всяка друга машина или апарат, прикрепени към него, класиране в позиция 8479 като други механични апарати, имащи специфични функции, също е изключено (вж. също ОБХС за позиция 8479 , трети параграф, буква А).
 Поради това изделието трябва да бъде класирано в код по КН 7616 99 90 като други изделия от алуминий.
 (*) Изображението е само за информация.
 